THCOM รูดเกือบฟลอร์! วิตกผลงาน Q2 อ่วม เซ่นรายได้ลดหลังลูกค้าหมดสัญญา-หยุดบริการไทยคม 5
THCOM รูดเกือบฟลอร์! วิตกผลงาน Q2 อ่วม เซ่นรายได้ลดหลังลูกค้าหมดสัญญา-หยุดบริการไทยคม 5
23 มิ.ย. 2563

ผู้สื่อข่าวรายงานว่า ราคาหุ้น บริษัท ไทยคม จำกัด (มหาชน) หรือ THCOM ณ เวลา 15.36 น. อยู่ที่ระดับ 4.94 บาท ลบ 0.81 บาท หรือ 14.09% สูงสุดที่ระดับ 5.80 บาท ต่ำสุดที่ระดับ 4.90 บาท ด้วยมูลค่าการซื้อขาย 462.22 ล้านบาท

ทั้งนี้ ปัจจัยที่คาดว่าส่งผลให้ราคา THCOM ปรับตัวลดลงมาอย่างหนัก เนื่องจากความกังวลผลการดำเนินงานในช่วงไตรมาส 2/63
โดยนักวิเคราะห์ บล.เคจีไอ (ประเทศไทย) กำหนดคำแนะนำ “Underperform” ราคาเป้าหมาย 4.34 บาท/หุ้น ทั้งนี้ คาดการณ์ว่าแนวโน้มในไตรมาส 2/63 ของไทยคมดูไม่สดใส เนื่องจากคาดว่ารายได้จะชะลอตัวลง โดยรายได้ในไตรมาส 2 จะถูกกดดันจาก i) ลูกค้าหลักของดาวเทียมไทยคม 4 (iPSTAR) ในญี่ปุ่นรายหนึ่งจะหมดสัญญาในช่วงต้นไตรมาส 2
และ ii) ในช่วงไตรมาส 2 จะเป็นไตรมาสแรกที่บริษัทได้รับผลกระทบเต็มไตรมาสหลังหยุดให้บริการดาวเทียมไทยคม 5 ตั้งแต่ปลายเดือนกุมภาพันธ์ 2563 ในขณะที่บริษัทไม่น่าจะบีบต้นทุนให้ลดลงได้อีกจากระดับที่ต่ำแล้วในไตรมาส 1/63
สำหรับภาพในระยะยาว มองว่าการที่บริษัทจะผลักดันการเติบโตของรายได้ น่าจะทำได้ยาก เนื่องจาก i) ดาวเทียมของบริษัท 2 ดวง คือ ไทยคม 4 และ ไทยคม 6 เหลืออายุสัมปทานอีกเพียงไม่มาก และธุรกิจทีวีอยู่ในขาลง ซึ่งจะกดดันการใช้งานดาวเทียมไทยคม 6 ไทยคม 7 และ ไทยคม 8